Public procurement notice: Contract Award Notice
Published: 2024-09-23
Buyer: Digitális Kormányzati Ügynökség Zártkörűen Működő Részvénytársaság
Country: HU
Region: HU110
Contract type: Supplies
CPV classification: 30200000 | 72500000
Estimated value:  HUF
EU fund: eu-funds

Technical requirements: Amennyiben a keretmegállapodás alapján az adott közbeszerzések részben vagy egészben európai uniós alapokból származó forrásból valósulnak meg, abban az esetben a verseny újranyitás ajánlattételi felhívásában megjelölésre kerülnek az uniós projektre vagy programra vonatkozó adatok.
Keretmegállapodás megkötésére irányuló közbeszerzési eljárás a Nemzeti Hírközlési és Informatikai Tanácsról, valamint a Digitális Kormányzati Ügynökség Zártkörűen Működő Részvénytársaság és a kormányzati informatikai beszerzések központosított közbeszerzési rendszeréről szóló 301/2018 (XII.27.) Korm. rendelet (a továbbiakban: DKÜ rendelet) hatálya szerinti szervezetek részére „Általános” kliens oldali IT eszközök beszerzése (SZGRÁ22) tárgyban.
Az ajánlattétel, a szerződés, a számlázás és a kifizetés devizaneme: Forint (HUF).
AK a közbeszerzési eljárás eredményeként megkötendő keretmegállapodás szerződésszerű teljesítéséért a keretmegállapodást kötött Ajánlattevők vonatkozásában 10 000 000,- Ft adatszolgáltatási biztosíték nyújtását írja elő, mely biztosíték rendelkezésre bocsátásával kapcsolatosan a Kbt. 134. § (6) bekezdés a) pontjában foglaltak irányadók.
A KM második része eredményeként kötött egyedi szerződésekben kiköthető biztosítékokat és rendelkezéseket a KM X. fejezete tartalmazza.
Az ellenérték kiegyenlítésével kapcsolatos rendelkezéseket a KM V. fejezete tartalmazza.
A Kbt. 135. § (1), (4) - (6) bekezdés és a Ptk. 6:130. § (1)-(2) bekezdés rendelkezéseit a KM tartalmazza.
EU forrás felhasználása és szállítói finanszírozás esetén az előleg biztosítása tekintetében az egyes európai uniós forrásból származó támogatások felhasználásának rendjéről szóló vonatkozó hatályos jogszabályokban foglaltak szerint kell eljárni.
Jelen közbeszerzési eljárás eredményeként a keretmegállapodást kötött Ajánlattevők feladata általános kliens oldali informatikai eszközök és kapcsolódó szolgáltatások értékesítése a Közbeszerzési dokumentumokban foglaltak szerint.
A jelen keretmegállapodás megkötésére irányuló közbeszerzési eljárás vonatkozásában az alábbi specifikus szerepkörök szerinti termékekre és kapcsolódó szolgáltatásokra kell ajánlatot tenni az Ajánlatkérő által rendelkezésre bocsátott és Ajánlattevők részéről szakmai ajánlatként benyújtandó Részletes ártáblázatban foglaltak szerint:
­	- Önállóan rendelhető alaptermékek: Egér, Billentyűzet, Diák Notebook, All-In-One számítógép, Ultrakönnyű-hordozható gép, Monitorok, Tabletek, Vonalkódolvasók, Címkenyomtató.
­	- Önállóan nem rendelhető alaptermékek: Személyi számítógépek, Notebookok
­	- Önállóan rendelhető tartozékok: Pendrive, hangfal, külső HDD, külső SSD, külső DVD író, Dokkoló.
­	- Az alaptermékekhez kapcsolódó, önállóan nem rendelhető részegységek: Terméktől függően lehet önállóan nem rendelhető, önállóan nem működőképes termék, bizonyos termékek (pl. notebook táska) esetén pedig önállóan működőképes, ugyanakkor önállóan nem rendelhető termék. Ide tartoznak az önállóan szintén nem rendelhető operációs rendszerek is
­	- Az alaptermékekhez kapcsolódó, önállóan nem rendelhető szolgáltatások a jótállással, adathordozó megtartással kapcsolatosan.
­	- Önállóan nem rendelhető nem gyártói szolgáltatások a gravírozással, image-eléssel, szállítással, üzembe helyezéssel, matricázással, valamint bizonyos speciális ajánlatkérői igényekkel kapcsolatosan.
Ajánlatkérő új (nem használt, nem felújított) eszközöket kíván jelen eljárás keretében beszerezni.
Ajánlatkérő rögzíti, hogy a Kbt. 3. § 18. pontja szerinti értelmező rendelkezéssel összhangban a keretmegállapodásban előirányozott teljes mennyiséget a nettó 200.000.000.000,- Ft mértékű (opció nélkül számított) keretösszeg (a továbbiakban: keretösszeg) jelenti.
Ajánlatkérő rögzíti továbbá, hogy a Részletes ártáblázatban terméksoronként feltüntette az adott sorhoz tartozó „relevancia együtthatót”, melyet az adott alaptermék/tartozék/szolgáltatás becsült egységára és becsült volumene alapján határozott meg, azonban ezen feltüntetett adatok a keretmegállapodás teljesítése során nem bírnak relevanciával, a keretmegállapodás teljesülését a keretösszeg teljesülése jelenti.
Ajánlatkérő a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet (a továbbiakban: Kr.) 21. § (4) bekezdésében foglaltak alapján rögzíti, hogy a keretmegállapodás alapján megvalósítandó, egy időben teljesítendő külön szerződések várható nagyságrendje (értéke) nettó 2.400.000.000,- Ft. Ezen nagyságrendet Ajánlatkérő a korábbi, DKM02SZGRK20 azonosítójú keretmegállapodás havi átlagos teljesítési adatai, valamint a megkötendő keretmegállapodás vonatkozásában már ismert beszerzési igények figyelembe vételével állapította meg.
Jótállás: A Részletes ártáblázatban Ajánlatkérő konkrétan meghatározta a releváns terméksorok vonatkozásában az elvárt jótállás időtartamát 36, 24, illetve 12 hónapban. Ennek megfelelően Ajánlattevőnek a Részletes ártáblázat jótállásra vonatkozó celláját nem kell kitöltenie. A keretmegállapodás alapján történő közbeszerzés megvalósítása során tehát a fentiek szerint meghatározott jótállási időtartamok irányadók mind a Kbt. 105. § (2) bekezdés a) pontja szerinti közvetlen megrendelés, mind pedig a Kbt. 105. § (2) bekezdés c) pontja alapján a verseny újranyitása során.
Szállítási határidő: Ajánlatkérő rögzíti, hogy a Részletes ártáblázatban szereplő termékekkel kapcsolatos szállítási határidő nem az Ajánlattevők által és nem termékenként külön-külön kerül meghatározásra, hanem azt a keretmegállapodás alapján közbeszerzést megvalósító Ajánlatkérő jogosult meghatározni az adott közbeszerzés egy részére, vagy egészére tekintettel a keretmegállapodásban foglaltak szerint legalább 90, legfeljebb 180 naptári napban. Ezen szállítási időintervallumok alkalmazandók mind a Kbt. 105. § (2) bekezdés a) pontja szerinti közvetlen megrendelés, mind pedig a Kbt. 105. § (2) bekezdés c) pontja alapján a verseny újranyitása során, azzal hogy a teljesítés során előteljesítés megengedett.
Kérjük, hogy az ajánlattétel során legyenek különös figyelemmel a jótállással, valamint a szállítási határidőkkel kapcsolatos fenti előírásokra.
Ajánlatkérő a Kbt. 57. § (1) bekezdésének eleget tevő, a felhívást kiegészítő közbeszerzési dokumentumokat (a továbbiakban: Egyéb közbeszerzési dokumentumok) készít.
Ajánlatkérő az egyértelműség érdekében rögzíti, hogy a Közbeszerzési dokumentumok fogalmi köre alatt az Ajánlati felhívást, valamint az Egyéb közbeszerzési dokumentumokat érti együttvéve.
A keretmegállapodásban foglaltak szerint, Ajánlatkérő egyoldalú döntése alapján a keretmegállapodás szerződéskötési időszaka 1 alkalommal, legfeljebb 6 hónappal meghosszabbítható.


Winner: IMG Solution Zártkörűen Működő Részvénytársaság
Award value: 3069641744
Number of bids: 0